Mähram

Mähram ( — 1. gadagan zat, 2. garyndaş.) Yslamda jyns gatnaşygy haram bolan we nikalaşyp bolmaýan garşydaş jynsdaky kişi. Ýöne olar bilen sapara ýa-da syýahata gidip bolýar we ýekelikde galyp bolýar.
Mähram bilen jyns gatnaşyk etmek zyna hasaplanýar.

 Erkek 
(Eý, mukminler!) Size (şular bilen nikalaşmak) haram edilendir: ejeleriňiz, gyzlaryňyz, gyz uýalaryňyz, kakaňyzyň aýal doganlary (ejekeleriňiz), daýzalaryňyz, erkek doganyňyzyň gyzlary, aýal doganyňyzyň gyzlary, sizi emdiren süýt eneleriňiz, süýt emşen uýalaryňyz, gaýyneneleriňiz, (jynsy gatnaşykda bolan) aýallaryňyzyň ýany bilen gelen öýüňizdäki öweý gyzlaryňyz. Ýöne (nikalaşyp), heniz jynsy gatnaşykda bolman (aýrylyşan aýallaryňyzyň gyzlary bilen nikalaşmagyňyzda) hiç hili günä ýokdur. Emma öz biliňizden önen (ogullyk alynmadyk) ogullaryňyzyň (aýrylyşan) aýallaryna (öýlenmegiňiz) we iki gyz dogany bir wagtda (nikaňyzda) birleşdirmegiňiz (hem haram edildi). Emma (nadanlyk döwründe öň bolup) geçeni geçdi biliň! (Siz oňa jogapkär dälsiňiz). Takyk, Alla Bagyşlaýjydyr, Rehimşepagatlydyr.

Kuran: sura №4, aýat №23.

 Erkek aýaly bilen aýrylyşanda (talak) ýa-da dünýäden ötende oňa nikalaşmak halal bolýan kişiler:
 Aýalynyň - gyz dogany
 Aýalynyň - ejesiniň gyz dogany
 Aýalynyň - kakasynyň gyz dogany
 Aýalynyň - aýal doganynyň gyzy
 Aýalynyň - erkek doganynyň gyzy

 Zenan 
Zenanlara çykmak haram bolanlar:
 Kakasy
 Ogly
 Erkek dogany (ýa-da jigsi)
 Kakasynyň erkek doganlary
 Daýylary
 Erkek doganynyň ogullary
 Aýal doganynyň ogullary
 Süýt emşen erkek doganlary (2 ýyl bir eneden emen)
 Gaýynatasy
 (Jynsy gatnaşykda bolan) äriň ýany bilen gelen öýdäki öweý ogullary. (Ýöne nikalaşyp, heniz jynsy gatnaşykda bolman aýrylyşan ärleriniň ogullary bilen nikalaşmakda hiç hili günä ýokdur.)
 Öz dogran gyzynyň äri
 Salgylanmalar 
 https://en.wikipedia.org/wiki/Mahram
 https://ru.wikipedia.org/wiki/Махрам
Category:Islam terminleri